ગુરુવારે, ગુજરાતના કચ્છ વિસ્તારમાં વહેલી સવારે ભૂકંપના બે તેજ ઝટકા અનુભવાયા હતા. અંજાર, ગાંધીધામ, રાપર, ભચાઉમાં ભૂકંપ અનુભવાયો હતો. આ ભૂંકપે લોકોને ઊંધમાંથી જગાડ્યા હતા. ઉલ્લેખનીય છે કે આ ભૂંકપના તીવ્ર આંચકા વહેલી સવારે 4 વાગે આવ્યા હતા. સવારે 4:03 વાગે પહેલો ભૂકંપનો આંચકો નોંધવામાં આવ્યો હતો. જેની રિક્ટર સ્કેલ પર તીવ્રતા 4.7ની નોંધવામાં આવી હતી. તે પછી 3.5ની તીવ્રતાનો બીજો આંચકો સવારે 4:06 નોંધવામાં આવ્યો હતો. ભૂંકપના આંચકાનું કેન્દ્ર બિંદુ ભચાઉથી 24 કિમી દૂર માનવામાં આવે છે.